ເຄື່ອງ​ຍົນພິ​ເສດ​ທີ່​ບໍ່ມີຄົນ​ຂັບ drone ຈະ​ນຳ​ໃຊ້​ໃນ​ການຊອກຫາ ເຮືອບິນມາເລເຊຍ MH370
ເຮືອບິນ​ມາ​ເລ​ເຊຍ ໄດ້​ຫາຍ​ສາບ​ສູນ​ໄປເມືຶ່ອ​ກວ່າ​ສອງ​ປີ​ກ່ອນ ​ເວລາ​ເດີນທາງ​ໄປ​ນະຄອນ​ຫຼວງປັກ​ກິ່ງ ຈາກ ນະຄອນ​ຫຼວງກົວ​ລາ​ລຳ​ເປີ ​ມີ​ຜູ້​ໂດຍສານ 239 ຄົນ​ຢູ່​ເທິງເຮືອບິນ.
ອອສເຕຣເລຍ ກ່າວວ່າ ການຊອກຄົ້ນຫາຢູ່ໃຕ້ນໍ້າໂດຍເຄື່ອງຍົນທີບໍ່ມີຄົນຂັບ drone ຈະຖືກນຳໃຊ້ໃນການດຳເນີນຕໍ່ ຢູ່ທະເລເລິກ ເພື່ອຊອກຫາເຮືອບິນມາເລເຊຍຖ້ຽວບິນ 370 ທີ່ໄດ້ຫາຍສາບສູນໄປນັ້ນ ຫ້ອງການປ້ອງກັນຄວາມປອດໄພຂົນສົ່ງ ອອສເຕຣເລຍ ຫລື ATSB ກ່າວໃນວັນພຸດມື້ນີ້ ວ່າ ມັນຈະເໝາະສົມເຂົ້າກັບກຳປັ່ນລຳນຶ່ງທີ່ພົວພັນກັບການຊອກຄົ້ນຫາຢູ່່ທະເລເລິກ ກັບເຄື່ອງຍົນພິເສດທີ່ບໍ່ມີຄົນຂັບ drone ທີ່ຈະນຳໃຊ້ໃນການສືບສວນຊິ້ນສ່ວນຫັກພັງທີ່ໄດ້ພິສູດໃນການຄົ້ນຫາເທື່ອກ່ອນ ທີ່ເຫັນວ່າເປັນ “ສົມບັດທີ່ເຮັດຂຶ້ນເອງ ” The ATSB ກ່າວຢູ່ໃນຖະແຫລງການວ່າ “The ROV (remotely operared vehicle) ຈະມີໜ້າທີ່ຊອກຫາ ແລະສືບສວນ ຜ່ານທາງຮູບພາບ ວີດີໂອ ລະຍະຂອງເຄຶ່ອງຕິດຕໍ່ ຊອກຫາ sonar ທີ່ໄດ້ພິສູດລະຫວ່າງການປະຕິບັດງານແກ່ດືງຢູ່ພື້ນທະເລເລິກໃນເທື່ອກ່ອນ ສະພາບອາກາດໜາວໄດ້ ເກີດຂຶ້ນ ຈົນເຖິງປັດຈຸບັນນີ້ ໄດ້ກີດກັ້ນຄວາມປອດໄພຂອງການປ່ອຍເຄື່ອງ ROV ແຕ່ວ່າບັດນີ້ສະພາບທາງທະເລໄດ້ດີຂຶ້ນ ການຊອກຄົ້ນຫາຈະເກີດຂຶ້ນຢູ່ຊາຍຝັ່ງຕາເວັນຕົກຂອງອອສເຕຣເລຍ ບ່ອນທີ່ພວກເຈົ້າໜ້າທີ່ກ່າວວ່າ ເຂົາເຈົ້າໄດ້ພົບເຫັນຫລາຍກວ່າ 20 ອັນທີ່ເຄື່ອງ sonar ຫາໄດ້ ຊຶ່ງຕ້ອງ ການໆສັນລະສູດຕໍ່ໄປ ສາຍການບິນມາເລເຊຍ ໄດ້ຫາຍສາບສູນໄປເມືຶ່ອກວ່າສອງປີກ່ອນ ໃນວັນທີ 8 ເດືອນມີນາ ປີ 2014 ເວລາເດີນທາງໄປນະຄອນຫຼວງປັກກິ່ງ ຈາກ ນະຄອນຫຼວງກົວລາລຳເປີ ມີຜູ້ໂດຍສານ 239 ຄົນຢູ່ເທິງເຮືອບິນ ເຖິງແມ່ນວ່າຈະໄດ້ມີການປະຕິບັດງານ ພະຍາຍາມຊອກຄົ້ນຫາຢ່າງບໍ່ຢຸດຢ່ອນ ຢູ່ຊາຍຝັ່ງອອສເຕຣເລຍບ່ອນທີ່ພວກສືບສວນເຊື່ອວ່າເຮືອບິນໄດ້ຕົກຢູ່ທີ່ນັ້ນ ແຕ່ກໍບໍ່ໄດ້ເຫັນ ຮ່ອງຮອຍໃດໆຂອງເຮືອບິນ ແລະບັນດາຜູ້ໂດຍສານຢູ່ໃນເຮືອບິນນັ້ນ ບັນດາເຈົ້າໜ້າທີ່ຂົນສົ່ງອອສເຕຣເລຍ ກ່າວໃນວັນພຸດມື້ນີ້ວ່າ ການຊອກຄົ້ນຫາຢູ່ໃນເຂດ 120,000 ຕາຕະລາງກິໂລແມັດ ບ່ອນສົງໄສວ່າເຮືອບິນຕົກລົງໄປນັ້ນ ມີກຳນົດວ່າຈະເສັດສີ້ນລົງໃນເດືອນມັງກອນ ຫລືກຸມພາປີໜ້ານີ້ ເວລາໃດການຊອກຄົ້ນຫາຢູ່ເຂດດັ່ງກ່າວສິ້ນສຸດລົງ ລັດຖະບານຈີນ ມາເລເຊຍ ແລະອອສເຕຣເລຍ ເຫັນດີທີ່ຈະຍົກເລີກຄວາມພະຍາຍາມຢ່າງຖາວອນ ຍົກເວັ້ນວ່າຈະມີລາຍລະອຽດໃໝ່ເກີດຂຶ້ນ